b'\n_START_ARTICLE_\nGy\xc3\xb6rgy Luk\xc3\xa1cs\n_START_SECTION_\nLiv og arbejde\n_START_PARAGRAPH_\nLuk\xc3\xa1cs kom fra en velhavende familie fra det j\xc3\xb8disk-ungarske borgerskab. Hans far Josef var bankdirekt\xc3\xb8r i Budapest og havde i 1890 taget navneforandring fra L\xc3\xb6winger til Luk\xc3\xa1cs. Hans mor, Adele (f\xc3\xb8dt Wertheimer), var et medlem af en af grenene af tr\xc3\xa6handelsdynastien Neuschloss og var rig igennem arv. Gy\xc3\xb6rgy Lukacs tr\xc3\xa5dte i 1918 ind i det ungarske kommunistparti. Han var under den fire m\xc3\xa5neder lange Ungarske R\xc3\xa5dsrepublik i 1919 stedfortr\xc3\xa6der for folkekommiss\xc3\xa6ren for undervisning i B\xc3\xa9la Kuns regering. Maj-juni samme \xc3\xa5r var han politisk kommiss\xc3\xa6r i Den R\xc3\xb8de H\xc3\xa6r. Otte mennesker blev henrettet p\xc3\xa5 hans ordre i Poroszl\xc3\xb3 i den centrale del af Ungarn. _NEWLINE_Oprindeligt under indflydelse af nykantianisme (Emil Lask) s\xc3\xa5vel som Georg Simmel og Max Weber, stod Luk\xc3\xa1cs i sine tidlige filosofiske skrifter i lignende grad i g\xc3\xa6ld til Hegel og Marx. Hans tanker udviklede sig senere i retning af en idealistisk pr\xc3\xa6get marxisme. Han l\xc3\xa6rte tidligt Ernst Bloch at kende, og begge var del af kredsen omkring Max Weber._NEWLINE_Luk\xc3\xa1cs opn\xc3\xa5ede sin f\xc3\xb8rste store anerkendelse som f\xc3\xb8lge af sin udgivelsen af Theorie des Romans i 1916.'